बुडायन में ~25 करोड़ से बनेगा केंद्रीय विद्यालय
जिलेका पहला केंद्रीय विद्यालय बुडायन गांव में दस एकड़ भूमि पर बनेगा। पंचायत ने इसको लेकर दस एकड़ भूमि मुहैया करवाई है। विद्यालय के निर्माण पर 25 करोड़ रुपए की राशि खर्च होगी। शनिवार को बुडायन गांव में विधायक प्रेमलता ने केंद्रीय विद्यालय के निर्माण कार्य की शुरुआत की।
उन्होंने ग्रामीणों को संबोधित करते हुए कही। बीते साल 21 अक्टूबर को केंद्रीय मंत्री प्रकाश जावेडकर, बीरेंद्र सिंह द्वारा शिलान्यास किया गया था। प्रेमलता ने कहा बिल्डिंग निर्माण को लेकर बजट सेक्शन होने के 18 महीने के बाद बिल्डिंग बनकर तैयार हो जाएगी। स्कूल की मॉडर्न बिल्डिंग बनाई जाएगी जो ग्रीन रंग में होगी। पहले दो मंजिला बिल्डिंग होगी जरूरत पड़ने पर तीसरी मंजिल भी बनाई जाएगी। यहां पर आने वाले स्टाफ के लिए अलग से क्वार्टर बनेंगे। इतना ही नहीं स्कूल के लिए अलग से सब पावर स्टेशन होगा। यहां पर सौर ऊर्जा बिजली सप्लाई स्कूल में की जाएगी। दिव्यांग के लिए रैंप बनाया जाएगा। फिजिक्स साइंस, मैथ, कंप्यूटर की लैब भी होगी।
आधुनिक सुविधा युक्त खेल मैदान भी होगा। इस मौके पर हरेंद्र डूमरखां, संजीव डूमरखां, बीरेंद्र घोघडिय़ा, शंकर बुडायन, शमशेर सरपंच, विकास श्योकंद, नफे सिंह, सतनाम मखंड, गुरनाम पालवां, अमित, राजेंद्र श्योकंद, कुलदीप श्योकंद, सुशील पंच, अनूप श्योकंद, कपिल श्योकंद, रमेश श्योकंद, जितेंद्र चहल, दिनेश थुआ, मा. आत्माराम मौजूद रहे।
उचाना. बुडायनमें बनने वाले केंद्रीय विद्यालय को लेकर स्कूल के नक्शा की जानकारी लेतीं विधायक प्रेमलता।
hin_Deva hin_Deva hin_Deva awa_Deva hin_Deva